TOP\_Plusz-3.1.1-21

**[Hirdetmény](#hirdetmény1)**

**szolgáltatást kérők és álláskeresők részére**

**Terület- és Településfejlesztési Operatív Program Plusz keretében megvalósuló**

**TOP\_Plusz-3.1.1-21-VE1-2022-00001 Veszprém megyei foglalkoztatási-gazdaságfejlesztési együttműködés-Plusz elnevezésű munkaerőpiaci programról**

**Veszprém vármegye**

**A program célja:**

A program célja a régiók és megyék fejlettségi pozíciójának javítása, a legkevésbé fejlett megyék és elmaradott térségek területi fejlesztése a kedvezőbb helyzetű térségek pozíciójának erősítése mellett. A foglalkoztatás területén megfogalmazott célkitűzések megvalósulásához térségi és helyi szintű foglalkoztatási és gazdaságfejlesztési programok kidolgozásával és megvalósításával járuljon hozzá. Az Európai Szociális Alap Plusz (ESZA+) célkitűzése, hogy csökkentse a tagországok munkanélküliségét. A TOP\_Plusz-3.1.1-21 programok személyre szabott szolgáltatásokkal, támogatási formákkal kívánják elérni a munkaerőpiacra való be-, illetve visszajutást.

A térségi és helyi szintű foglalkoztatási és gazdaságfejlesztési programok megvalósításában a kormányhivatalok részt vesznek, szorosan együttműködve a járási hivatalokkal.

**A program célcsoportjai - Veszprém vármegye:**

1. Szakképzetlenek: szakképzettséggel nem rendelkező; szakmai képesítést sem iskolarendszerű képzés, sem felnőttképzés keretében nem szerző álláskeresők. Ide értendőek az elavult szakképesítéssel rendelkező álláskeresők is, akik 10 évnél régebben szerezték szakképesítésüket, de már 2 éve nem dolgoztak abban.

2. Foglalkoztatást helyettesítő támogatásban részesülők

3. Közfoglalkoztatásból kilépők

4. Kereskedelem és vendéglátás ágazatokban elhelyezkedők

5. Inaktívak

A programban meghatározott munkaerőpiaci tevékenységekbe a térségek eltérő munkaerőpiaci sajátosságai alapján megyénként eltérő célcsoportokkal – az adott térségben munkát vállalni szándékozó – 30 év feletti **álláskereső hátrányos helyzetű személyek és inaktív személyek** vonhatóak be.

A program célcsoportjába tartoznak az **inaktív** személyek is, akik a programba való bevonás előtt nem dolgoztak, illetve nem volt rendszeres jövedelmet biztosító munkájuk, és nem is kerestek munkát, vagy kerestek, de nem tudtak volna munkába állni. Ők jellemzően nem regisztrált álláskeresők, de az aktivitás erősítésével és-támogatásokkal (amennyiben álláskeresőként regisztrál) a program esetükben is hozzájárul a munkaerőpiaci beilleszkedéshez (pl. a megváltozott munkaképességű személyek ellátásaiban nem részesülő vagy gyermekgondozási segélyben, gyermeknevelési támogatásban, illetőleg gyermekgondozási díjban vagy ápolási díjban részesülő személyek esetén).

**Tájékoztatásul jelezzük, hogy a jogszabályok szerint:**

**álláskereső az, aki**

* a munkaviszony létesítéséhez szükséges feltételekkel rendelkezik (a munka törvénykönyvéről szóló 2012. évi I. törvény alapján munkaviszonyt létesíthet) és
* oktatási intézmény nappali tagozatán nem folytat tanulmányokat és
* öregségi nyugdíjra nem jogosult, valamint megváltozott munkaképességű személyek ellátásaiban nem részesül és
* az alkalmi foglalkoztatásnak minősülő munkaviszony és a nevelőszülői foglalkoztatási jogviszony kivételével munkaviszonyban nem áll, és egyéb kereső tevékenységet sem folytat és
* elhelyezkedése érdekében az állami foglalkoztatási szervvel együttműködik és
* akit az állami foglalkoztatási szerv álláskeresőként nyilvántart.

**szolgáltatást kérőként** az állami foglalkoztatási szerv azt a foglalkoztatásra irányuló jogviszonyban álló személyt vagy foglalkoztatásra irányuló jogviszonyban nem álló személyt – kivéve álláskeresőt – veszi nyilvántartásba, aki

* rendelkezik a munkaviszony létesítéséhez szükséges feltételekkel, és
* vállalja, hogy az állami foglalkoztatási szervvel kapcsolatot tart. A kapcsolattartás során a szolgáltatást kérő, ha rendelkezik egyéni cselekvési tervvel, vállalja az abban előírt szolgáltatásokban történő részvételt, mérlegeli a számára felajánlott foglalkoztatási lehetőséget, és eredményéről tájékoztatja az állami foglalkoztatási szervet és az állami foglalkoztatási szerv által meghatározott időpontban személyesen megjelenik.

**A nyilvántartott álláskeresők figyelmét felhívjuk, hogy**

* a foglalkoztatás elősegítéséről és a munkanélküliek ellátásáról szóló 1991. évi IV. törvény (a továbbiakban: Flt.) 54. § (9) bekezdés f) pontja rögzíti az álláskereső együttműködési kötelezettségei között a megfelelő munkahelyhez jutást elősegítő munkaerőpiaci programban történő részvételt is.
* Amennyiben a célcsoportba tartozó személy e számára megfelelő munkaerőpiaci programban való részvételt visszautasítja, az Flt. 54. § (9) bekezdés f) pontja alapján ez az együttműködési kötelezettsége megszegését jelenti, ami az álláskereső nyilvántartásból való törléséhez vezet az Flt. 54. § (14) bekezdés e) pontja szerint.

**Nem lehet a munkaerőpiaci programba vonni azt a személyt, aki bár egyéb jellemzői alapján a célcsoportok valamelyikébe tartozhatna, de**

* aki még közfoglalkoztatásban van,
* 30 év alatti életkorú,
* bármely forrásból megvalósuló nappali tagozatos oktatásban/képzésben vesz részt, vagy öregségi nyugdíjban részesülő inaktívak
* aki a Nemzeti Foglalkoztatási Alap Foglalkoztatási Alaprészének decentralizált keretéből, valamint képzési keretéből támogatásban részesül,
* aki ESZA+ forrásból megvalósuló más, hasonló célú programban párhuzamosan részt vesz. Egy adott célcsoporti személy egy időben egyszerre csak egy TOP\_Plusz vagy GINOP\_Plusz projekt keretében részesülhet a foglalkoztatási programrészben szereplő támogatásban,
* akinek állami foglalkoztatási szerv által végleges határozattal visszakövetelt, támogatással összefüggő fizetési kötelezettsége áll fenn,
* aki másik kormányhivatal által bonyolított munkaerőpiaci programban vesz részt,
* aki más, hasonló célú ESZA+ projekt egyidejű résztvevője (kivéve adókedvezményekkel kapcsolatos projekt),
* akivel összefüggésben a kormányhivatal által korábban indított bármely projektet, illetve projektszakaszt érintően a nyomon követés nem zárult le. (kivéve, ha az ismételt programba vonás által a személyre szabott segítségnyújtás komplexszé válik, illetve az egyes projektekben a meghatározott programelemek egymásra épülnek.).

**A munkaerőpiaci program által nyújtható szolgáltatások, támogatások**

Minden szolgáltatást kérőnek és foglalkoztatónak joga van az állami foglalkoztatási szerv foglalkoztatást elősegítő szolgáltatásának ingyenes igénybevételéhez.

A foglalkoztatást elősegítő szolgáltatásokról és támogatásokról szóló 100/2021. (II. 27.) Korm. rendelet alapján a program szolgáltatási és támogatási programelem-kínálatából olyan segítő tevékenységek választhatók ki a résztvevők számára, amelyek hozzájárulnak a résztvevő munkaerőpiaci esélyeinek javításához, személyes fejlődéséhez.

Az állami foglalkoztatási szerv és az egyén közös elképzelése alapján kerül sor az egyéni programot tartalmazó megállapodás aláírására, ebben a dokumentumban rögzítik a lebonyolítás módját, az azzal kapcsolatos tudnivalókat, az elérendő cél érdekében vállalt kötelezettségeket.

A foglalkoztatáshoz kapcsolódó, alábbi tevékenységek támogathatóak (kizárólag a vármegyei kormányhivatalok megvalósításával, azok szakmai szabályozása szerinti mértékben és időtartamban):

*Foglalkoztatást elősegítő szolgáltatások*

* [Munkaerőpiaci információk nyújtása szolgáltatást kérőknek](#_Toc97227955)
* [Szociális információnyújtás](#_Toc97227956)
* [Állásbörze](#_Toc97227975)
* [Egyéni álláskeresési tanácsadás](#_Toc97227958)
* [Egyéni munkatanácsadás](#_Toc97227959)
* [Egyéni pályaválasztási tanácsadás](#_Toc97227960)
* Egyéni pályamódosítási tanácsadás
* [Munkavállalói készségek, képességek felmérése](#_Toc97227962)
* [Egyéni pszichológiai tanácsadás](#_Toc97227963)
* [Egyéni mentori szolgáltatás](#_Toc97227964)
* [Álláskeresési technikák oktatása](#_Toc97227965)
* [Pályaorientációs csoportos foglalkozás](#_Toc97227966)
* [Pályamódosítási csoportfoglalkozás](#_Toc97227967)
* [Munkaerőpiaci visszalépést és beilleszkedést segítő reintegráló csoportos foglalkozás](#_Toc97227968)
* [Munkavállalói kulcsképességeket és kulcskompetenciákat fejlesztő csoportos foglalkozás](#_Toc97227969)
* [Motivációs csoportos foglalkozás](#_Toc97227970)
* [Tanulási képességek és készségek vizsgálata](#_Toc97227971)
* [Személyiségfejlesztést, beilleszkedést és önálló életvitelt segítő csoportfoglalkozás](#_Toc97227972)
* [Képzésre történő fejlesztő felkészítés](#_Toc97227973)
* [Vállalkozóvá válást elősegítő csoportos foglalkozás](#_Toc97227977)

*Foglalkoztatást elősegítő szolgáltatások igénybevételével kapcsolatos támogatások*

* a szolgáltatásban való részvétel idejére álláskeresést ösztönző juttatás

*Foglalkoztatást elősegítő támogatások*

* vállalkozóvá válást elősegítő támogatás (6 havi, a kötelező legkisebb munkabér összegével megegyező mértékű támogatás és vissza nem térítendő tőketámogatás)
* bértámogatás nyújtása (munkabér 50%-ával megegyező mértékű, maximum 6 havi támogatás továbbfoglalkoztatási kötelezettség nélkül)
* munkaerőpiaci alkalmazkodás támogatása álláskeresést ösztönző juttatás

a kötelező legkisebb munkabér minimum 70% maximum 150 %-ának megfelelő összegű havi támogatás annak az álláskeresőnek, aki a munkaerőpiacon történő elhelyezkedése érdekében jogszabályban meghatározott képzésen vesz részt.

- mobilitási támogatás (lakásbérleti hozzájárulás és a heti ingázás kezdeti nehézségeit megkönnyítő, ideiglenes utazási támogatás)

- foglalkozás-egészségügyi vizsgálatok és költségeinek megtérítése.

Reméljük, Ön is azok táborába tartozhat majd, akiknek az Európai Unió által támogatott munkaerőpiaci programmal megvalósulhat elhelyezkedése, vagy vállalkozóvá válása. Kérjük, további kérdéseivel forduljon bizalommal az állami foglalkoztatási szervként eljáró járási hivatal állami foglalkoztatási szervként eljáró egységeinek munkatársaihoz.

Lezárva: Budapest, 2023. november Felelős kiadó:………………………………………….…..

***vagy****:*

Kelt: ……………év ………….hó………nap.

……………………………………

járási hivatal részéről